cyanic-selkie/wikianc huggingface dataset:
Գարեթ Բեյլ
2012/13 մրցաշրջան
Իր լավ խաղի համար Բեյլը կարիերայի ընթացքում 2-րդ անգամ ստացավ լավագույն ֆուտբոլիստ կոչումը։ Նաև Անգլիայի ֆուտբոլի ասոցացիան որոշեց, որ մրցաշրջանի «Լավագույն ամենաերիտասարդ ֆուտբոլիստը» Բեյլն է։ Նա դարձավ 3-րդ ֆուտբոլիստը (Էնդի Գրեյից 1997 թվականին, և Կրիշտիանու Ռոնալդուից 2007/08 թթ հետո), ում հաջողվեց այդ 2 մրցանակը նույն տարում ստանալ։ Նաև Ուելսում նա ստացավ «Տարվա ամենաերիտասարդ լավագույն ֆուտբոլիստ» կոչումը։
2014/15
Նոր մրցաշրջանը Բեյլը սկսեց մարզչի լիրավության տակ։ 2014 թվականի օգոստոսի 12-ին Ռեալը կարողացավ ՈՒԵՖԱ-ի Սուպերգավաթում հաղթանակ տանել Սևիլյայի դեմ խաղում, Բեյլը մասնակցեց ամբողջ խաղին և կատարեց 2 գոլային փոխանցում։ 2014 թվականի դեկտեմբերի 20-ին «Ռեալը» հերթական մրցանակը նվաճեց՝ հաղթելով Աշխարհի ակումբային առաջնությունում. Գարեթը «Սան-Լորենսոյի» դեմ եզրափակչում գոլ հեղինակեց։
Անձնական կյանք
Բեյլը ծնվել է Ուելսի Քարդիֆ քաղաքում։ Հայրը՝ Ֆրենկը, աշխատում էր դպրոցում որպես պահակ, իսկ մայրը՝ Դեբին, օպերացիոն կառավարիչ էր։ Բեյլը հաճախել է Եգլվիս Նևիդ հիմնական դպրոցը։ Նա Քարդիֆ Սիթի ակումբի ֆուտբոլիստ՝ Քրիս Փայքի եղբորորդին էր։ Նա դեռ սովորում էր, երբ առաջին անգամ հայտնվեց Սաութհեմփթոն ի ուշադրության կենտրոնում, երբ նա խաղում էր իր առաջին ակումբի՝ Քարդիֆի ֆուտբոլային ակումբի կազմում։
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Ուելսցի ֆուտբոլիստներ Կատեգորիա:Ուելսի հավաքականի ֆուտբոլիստներ Կատեգորիա:Սաութհեմփթոնի ֆուտբոլիստներ Կատեգորիա:Տոտտենհեմ Հոտսպուրի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Միխաել Ռեյզիգեր
Կենսագրություն
Միխաել Ռեյզիգերը իր կարիերան սկսել է «Այաքս» ակումբում, որտեղ անցկացրել է երեք տարի, իսկ հետագայում վարձավճարով տեղափոխվել է «Վոլենդամ», ապա «Գրոնինգեն», որից հետո նորից վերադարձել է «Այաքս» և դարձել հիմնական կազմի խաղացող։ «Այաքսի» հետ Ռեյզիգերը հաղթել է 1995 թվականի Չեմպիոնների լիգայում։ 1996 թվականին տեղափոխվել է Իտալիայի «Միլան» ակումբ, որտեղ վնասվածքի պատճառով մասնակցել է ընդամենը 10 խաղի։
Տեղափոխվելով «Բարսելոնա» ՝ Ռեյզիգերը անցկացրել է յոթ մրցաշրջան՝ նվաճելով Իսպանիայի չեմպիոնի տիտղոսն ու Իսպանիայի գավաթը։ 2004 թվականին Միխաելը տեղափոխվել է «Միդլսբրո», որտեղ անցկացրել է մեկ մրցաշրջան։
2005 թվականի օգոստոսի 31-ին Ռեյզիգերը վերադարձել է Նիդեռլանդներ, և պայմանագիր է կնքել ՊՍՎ ակումբի հետ, բայց հետագայում վնասվածքի պատճառով ստիպված է եղել ավարտել ֆուտբոլիստի կարիերան։
2017 թվականի հունիսին գլխավորել է «Այաքսի» պահեստային թիմը, որը հանդես էր գալիս առաջին դիվիզիոնում ։
Արտաքին հղումներ
Կատեգորիա:Իսպանացի ֆուտբոլիստներ Կատեգորիա:Բարսելոնայի ֆուտբոլիստներ Կատեգորիա:Այաքսի ֆուտբոլիստներ Կատեգորիա:ՊՍՎ Էյնդհովենի ֆուտբոլիստներ Կատեգորիա:Միլանի ֆուտբոլիստներ Կատեգորիա:Միդլսբրոյի ֆուտբոլիստներ Կատեգորիա:Հոլանդացի ֆուտբոլային մարզիչներ Կատեգորիա:Նիդերլանդների հավաքականի ֆուտբոլիստներ Կատեգորիա:Գրոնինգենի ֆուտբոլիստներ Կատեգորիա:Հոլանդացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ
Կոլոլակ
Կոլոլակ (մեծ քյուֆթա), հայկական կերակուր։ Պատրաստում են հիմնականում տավարի թարմ մսից։ Միսը փայտե թակիչով ծեծում են սալաքարի վրա, խառնում սոխ, աղ, պղպեղ և այլ համեմունքներ, ձեռքով հարում մինչև համաձույլ զանգված դառնալը, պատրաստում խոշոր գնդիկներ, եփում են ջրում և ուտում յուղով կամ սոխառածով։ Առանձնապես հայտնի են Կամոյի (Նոր Բայազետի) և Էջմիածնի կոլոլակները։ Կոլոլակի մյուս տեսակը (մանր քյուֆթա) պատրաստում են աղացած մսով, համեմունքից բացի խառնում բրինձ կամ ձավար, գնդիկները եփում ջրում, երբեմն՝ մսի արգանակում, որի մեջ լցնում են բրինձ կամ ձավար։ Կոլոլակը պատրաստում են Հայաստանի գրեթե բոլոր գավառներում, տարածված է նաև այլ ժողովուրդների մեջ։
Կատեգորիա:Հայկական մսամթերք
Ստարոնիկոլաևկա
Ստարոնիկոլաևկա (Старониколаевка, Иҫке Николаевка), գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Բնակչությունը 2009 թվականին գրանցված տվյալներով կազմում էր 71 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ֆյոդորովսկի շրջանի բնակավայրեր
Վեց հայկական նահանգներ
Տերմին
«Վեց վիլայեթները» («Վեց հայկական նահանգներ») դիվանագիտական տերմին էր, որը բնորոշվում էր Օսմանյան կայսրության՝ հայերով բնակեցված տարածքները։ Ռուս և եվրոպացի դիվանագետները հաճախ են հիշատակել դրանք Սան Ստեֆանոյի պայմանագրի մշակման և 1878 թվականի Բեռլինի կոնգրեսի ժամանակ ։
Էթնիկ խմբեր
Օսմանյան կայսրության նահանգներում ազգությունների վիճակագրական վերլուծություն, որն իրականացրել է Պոլսո Հայոց պատրիարքը 1912 թվականին.
Պաշտոնական վիճակագրություն
1914 թվականին օսմանյան բնակչության պաշտոնական վիճակագրությունը, որը հիմնված է ավելի վաղ մարդահամարի վրա, նվազեցրել է էթնիկ փոքրամասնությունների, այդ թվում՝ հայերի թիվը ․
Ծանոթագրություններ
Մատենագիտություն
Կատեգորիա:Օսմանյան կայսրության վիլայեթներ‎ Կատեգորիա:Արևմտյան Հայաստանի վարչական բաժանում Կատեգորիա:Հայկական հարց Կատեգորիա:1878 հայտնություններ Կատեգորիա:19-րդ դարը Հայաստանում Կատեգորիա:Օսմանյան Հայաստան
Ցելիննի (գյուղ, Պերելյուբինսկի շրջան)
Ցելիննի (Целинный), գյուղ Ռուսաստանի Սարատովի մարզի Պերելյուբինսկի շրջանի կազմում։
Բնակչությունը վերջին գրանցված տվյալներով կազմում էր 868 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1954 թվականին հիմնադրված բնակավայրեր Կատեգորիա:Ռուսաստանի Սարատովի մարզի Պերելյուբինսկի շրջանի բնակավայրեր
Ուիլյամ Լորենս Բրեգ
Սըր Ուիլյամ Լորենս Բրեգ (Sir William Lawrence Bragg, ), անգլիացի ֆիզիկոս։ Ուիլյամ Հենրի Բրեգի որդին։ 1921 թվականից Լոնդոնի թագավորական ընկերության անդամ։
Սովորել է Ադելաիդայի և Քեմբրիջի համալսարաններում։ 1937-1938 թվականներին՝ ազգային, 1938-1953 թվականներին՝ Կավենդիշի լաբորատորիաների և 1954-1966 թվականներին Քեմբրիջի թագավորական ինստիտուտի տնօրեն։ Գեորգի Վուլֆի հետ միաժամանակ ձևակերպել է Բրեգ-Վուլֆի պայմանը։ Որոշել է մի շարք սիլիկատների կառուցվածքը։ 1915 թվականին ռենտգենյան ճառագայթներով բյուրեղների կառուցվածքի ուսումնասիրման աշխատանքների համար հոր հետ արժանացել է ֆիզիկայի նոբելյան մրցանակի։
Ծանոթագրություններ
Կատեգորիա:Անգլիացի ֆիզիկոսներ Կատեգորիա:Անգլիացի նոբելյան մրցանակակիրներ Կատեգորիա:20-րդ դարի ֆիզիկոսներ Կատեգորիա:Փորձարարական ֆիզիկոսներ Կատեգորիա:Անգլիացի մաթեմատիկոսներ Կատեգորիա:Քեմբրիջի համալսարանի շրջանավարտներ Կատեգորիա:Ադելաիդայի համալսարանի շրջանավարտներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:ԱՄՆ-ի գիտությունների ազգային ակադեմիայի անդամներ
Դերա (Մարդինի գավառ)
Դերա, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Նշան Դարբինյան
Նշան Ավագի Դարբինյան, հայ խորհրդային զինվորական, գվարդիայի ավագ սերժանտ, Երկրորդ համաշխարհային պատերազմի մասնակից, Խորհրդային Միության հերոս (փետրվարի 27, 1945)։
Կենսագրություն
Ծնվել է 1922 թվականի մայիսի 10-ին Էջմիածնի շրջանի Լուսագյուղում, գյուղացու ընտանիքում։ Միջնակարգ դպրոցն ավարտելուց հետո հայրենի գյուղի կոլտնտեսությունում աշխատել է որպես տրակտորիստ։ 1941 թվականի հուլիսին մեկնել է ռազմաճակատ։ Մասնակցել է Ստալինգրադի ճակատամարտին, որտեղ ծանր վիրավորվել է։ Սամարղանդի զինվորական հոսպիտալում ապաքինվելուց հետո ավարտել է Նիժնի Տագիլի տանկային դպրոցը (1942)։ Կռվել է Ստալինգրադյան և Առաջին բելառուսական ռազմաճակատներում, մասնակցել Լեհաստանի վերագրավմանը և Բեռլինի ճակատամարտին։ 49-րդ տանկային բրիգադի 3-րդ գումարտակի կազմում (որպես մեխանիկ-վարորդ)։ Գվարդիայի ավագ սերժանտ, տանկային օղակի հրամանատար Դարբինյանը 1945 թվականի հունվարին աչքի է ընկել լեհական Ինովրոցլավ քաղաքի համար մղված մարտերում, գրավել է երկաթուղային կայարանը, օդանավակայանը, փոստի շենքը, փակել հակառակորդի նահանջի ճանապարհը։ ԽՍՀՄ Գերագույն խորհրդի նախագահության 1945 թվականի փետրվարի 27-ի թիվ 5926 հրամանագրով արժանացել է Խորհրդային Միության հերոսի կոչման ։ Այդպիսով՝ դարձել է այդ տանկային բրիգադի 33-րդ մարտիկը, որն արժանացել է կառավարական նման բարձր պարգևի ։ Պարգևատրվել է նաև Լենինի, Կարմիր աստղի, Փառքի 3-րդ աստիճանի, «Հայրենական պատերազմի» 1-ին աստիճանի շքանշաններով և մարտական մի շարք մեդալներով։
Զորացրվելուց հետո Նշան Դարբինյանը սովորել է Հայաստանի կոմկուսի կենտկոմին առընթեր կուսակցական դպրոցում և ավարտելով՝ աշխատանքի անցել Էջմիածնի կուսշրջկոմում։ Պաշտոնավարել է նաև որպես սպառողների շրջանային միության նախագահ, գազի քաղաքային գրասենյակի պետ։
Գրականություն
Կատեգորիա:Երկրորդ համաշխարհային պատերազմին մասնակցած հայեր
(6874) 1994 JO1
(6874) , աստերոիդ Մարսի ուղեծիրը հատող աստերոիդների խմբում։ Հայտնաբերվել է 1994 թվականի մայիսի 9-ին Գորդոն Գարեդի կողմից Սայդինգ Սփրինգում ։
Միջին հեռավորությունը Արեգակից կազմում է 2,240389 ա. մ., առավելագույնը մոտենում է 1,609 ա. մ. հեռավորության վրա և հեռանում 2,8717 ա. մ. ։ Արեգակի շուրջ մեկ ամբողջական պտույտ է կատարում 1224,85 երկրային օրվա ընթացքում, իր ուղեծրով շարժվելով միջինում 0,293913 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,58° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Գորդոն Գարեդի կողմից հայտնաբերված աստերոիդներ Կատեգորիա:Մարսի ուղեծիրը հատող աստերոիդներ
Գոմարա
Գոմարա (Gómara), բնակավայր և մունիցիպալիտետ Իսպանիայում։ Մտնում է Սորիա պրոնվիցիայի մեջ՝ Կաստիլիա և Լեոն ինքնավար համայնքում ։ Մունիցիպալիտետը գտնվում է Կամպո դե Գոմարա շրջանում։ Նրա տարածքը գրավում է 68,27 կմ², իսկ բնակչությունը կազմում է 397 մարդ 2010 թվականի մարդահամարի տվյալների համաձայն։
Ծանոթագրություններ
Կատեգորիա:Իսպանիայի բնակավայրեր
Ախալսոփելի (Մծխեթի շրջան)
Դիրք
Գտնվում է ծովի մակարդակից 650 մետր բարձրության վրա։ Շրջկենտրոն Մցխեթից հեռու է 10 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 125 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մցխեթի շրջան
Ստեղծագործություն և փոխակերպում
Մարդու համար ստեղծագործությունը ինքնաարտահայտման, չիրականացված երազանքների ու ձգտումների իրականացման միջոց է։ Դա մի գործընթաց է, որը չունի վերջ։ Այդ գործընթացում մարդը գիտակցորեն և ենթագիտակցորեն փոխակերպում է իր «Ես»–ը, իր անձնային փորձը՝ ձգտելով հասնել իր «Ես» կոնցեպցիային և ամբողջականության։
Ստեղծագործության էությունը
Ստեղծագործել, նշանակում է սեփական հոգու դարբնոցում կոփել ձևեր, որոնք կարժևորեն մարդու կյանքը։ Յուրաքանչյուր իսկական արվեստագետ, երբեմն ինքն էլ չգիտակցելով, ստեղծում ու արտահայտում է իր ժողովրդի գիտակցությունը։ Նա չի ձգտում բարոյախոս լինել, այլ ուշադիր ունկնդրում է ինքն իրեն և բացահայտում իր երևակայության մեջ ծնված պատկերներն ու կերպարները։ Այդ խորհրդանշաններից հետագայում բյուրեղանում է հասարակության բարոյական ու գեղագիտական կառուցվածքը։ Ստեղծագործությունը ոչ միայն պատանեկան անմեղ տարերք է, այլ նաև հասուն անձի ձգտում է շարունակելու իր կյանքը մահվանից հետո։ Այն մարդկային այնպիսի դրսևորում է, որի միջոցով իրականանում է անձի ազդեցությունը աշխարհի վրա, այն կապված է մարդու ակտիվության հետ։
Ցանկացած տեսակի ստեղծագործության մեջ մարդ ներդնում է իրեն, իր մտքերը, զգացմունքները, ցանկություններն ու երազանքները, իր հավատն ու խանդավառությունը ։
Ստեղծագործությունը անձի համար ինքնաարտահայտման, չիրականացված երազանքների ու ձգտումների իրականացման միջոց է։ Մասլոուն նաև նշում է, որ սիրո մեծ զգացումից, արվեստի ստեղծագործությունից, բնության գեղեցկության ապրումներից կարող են առաջանալ «պիկ ապրումներ»։ Յուրաքանչյուր պիկ ապրում կարող է հասկացվել որպես գործողությունների ամբողջություն կամ գեշտալտի ավարտում, որպես կատար սիս, կուլմինացիա, ավարտ, դատարկություն։ Գրողները այն նկարագրել են որպես էքստազի պահեր, կրոնական մարդիկ՝ որպես խորը միստիկական ապրում։
Ինքնաարտահայտում
Ինքնաարտահայտումը սեփական ներուժի զարգացման անընդհատ գործընթաց է։ Դա նշանակում է օգտագործել սեփական ընդունակություններն ու գիտակցությունը և աշխատանքը՝ այդ ամենը լավ կատարելու համար։ Մեծ տաղանդը կամ խոհեմությունը նույնը չէ, ինչ ինքնաարտահայտումը։ Ինքնաարտահայտումն իր չէ, որը կարելի է ունենալ կամ չունենալ։ Դա գործընթաց է, որը չունի վերջ։ Դա ապրելու միջոց է, աշխատանք և հարաբերություն աշխարհի հետ, այլ ոչ թե միայնակ ձեռքբերում ։
։
Ստեղծագործությունը արվեստում
Արվեստի իսկական ստեղծագործության առանձնահատուկ նշանակությունն այն է, որ նա դուրս է եկել անձնային սահմանափակումներից և դարձել անգամ իր սեփական ստեղծողի անձնային ազդեցության համար անհասանելի։ Գեղարվեստական ստեղծագործության վայելումը հասնում է իր կուլմինացիոն կետին, երբ մենք համարյա շնչահեղձ ենք լինում լարվածությունից, երբ ինքնաբերաբար հոսում են կարեկցանքի և ցավակցության արցունքներ։ Այս բոլոր զգացումներից մենք խուսափում ենք կյանքում, բայց փնտրում՝ արվեստում ։
Ֆրոյդը ստեղծագործությունը դիտում է որպես սեռական հակումերի սուբլիմացիայի անգիտակցական գործընթաց։ Ֆրոյդը համոզված է, որ արվեստագետը ձգտում է իր ներաշխարհի առավել լրիվ իրագործման, նա ավելի ազատ է արտաքին սահմանափակում ներից, հենց այդ պատճառով էլ՝ նման երեխայի։
Արվեստագետը սովորական մահկանացուից տարբերվում է ներքին հակումների ուժգնությամբ, որոնք իրականության ազդեցության տակ արտամղվում են գիտակցությունից։ Հենց դա է պատճառը, որ նա, ինչպես նևրոտիկը, դիմում է ֆանտազիաների, երազների օգնությանը, որպեսզի գո նե այդտեղ գտնի իր՝ չբավարարված ցանկությունների իրագործումը։ Բայց ի տարբերություն նևրոտիկի, արվեստագետը, շնորհիվ իր բարձր զարգացման հասած սուբլիմացիայի, իր ներքին և ցածրակարգ հակումները տեղափոխում է գեղարվեստական գործունեության ոլորտը և կապ ստեղծում իր երևակայական աշխարհի և իրականության միջև, իսկ գեղարվեստական ստեղծագործության ազդեցությունը ունկնդրի կամ ընթերցողի վրա, կապված է նրա մոտ համանման հոգեկան լարվածությունից ազատվելու հետ։ Լիբիդոյի սուբլիմացիայի գործընթացը վերաբերում է ոչ մի այն արվեստագետին, այլ ընդհանրապես բոլոր մարդկանց ։
Անձի փոխակերպում
Անձի փոխակերպման հոգեբանական վերլուծությունը պետք է սկսել հոգեբանական այն իրականությունից, որում առավել վառ է դրսևորվում տվյալ երևույթը։ Դա կարող է պայմանավորված լինել էքստրեմալ, գերօրդինար իրավիճակով։ Անձը ինտենսիվ փոփոխություններ ապրում է հենց նման իրավիճակներում, երբ մարդու գոյատևումը դուրս է գալիս առօրյայի սահմաններից՝ ստանալով անոմալի, ողբերգականի երանգներ (տրանսօրդինար գոյատևում)։ Տրանսօրդինար գոյատևումը ոչ միայն փոխակերպում է մարդու անձը, այլ նաև, ոչ հազվադեպ, նրա մոտ ձևավորվում է ապաքինվածի համախտանիշ, այսինքն՝ հետտրավմատիկ սթրեսային համախտանիշ։ Տրանսֆորմացիան նշանակում է մի դեպքում փոխակերպում, մյուս դեպքում փոփոխական էներգիայի բարձրացում կամ իջեցում։
Փոխակերպման ժամանակ իրականանում է անձի հոգեկան աշխատանքը՝ հոգեկան նախնական բովանդակությունը փոխակերպելով այլ բովանդակության։ «Փոխակերպում» հասկացությունն ներառում է ինչպես փոխակերպման գործընթացները, այդպես էլ նրա արդյունքը։ Փոխակերպումն ունի նաև ժամանակային բնութագրիչ. այն իրականանում է ժամանակի մեջ և ժամանակային բովանդակությունների հետ։ Փոխակերպման աշխատանքի գործընթացում տեղի է ունենում որոշակի պոտենցիալ ֆենոմենի ակտուալիզացիա՝ չգիտակցված հոգեբանական բովանդակությունից անցում դեպի գիտակցված հոգեվիճակի, խորքային ուժերի և ռեսուրսների արթնացում։ Այն անձի կայացման կենդանի և չընդհատվող, պարուրաձև ընթացող գործընթաց է, որի տարբեր ճյուղերն անխզելիորեն կապված են միմյանց հետ։ Այն նման է «պտտվող անիվի»։ Հոգեկան բովանդակութունը խորքերից վեր է բարձրանում, ապա կրկին իջնում ներքև, բայց արդեն հարստացված իրականության նոր բովանդակությամբ ։
Փոխակերպումը ճիշտ հասկանալու համար անհրաժեշտ է այն դիտել որպես վերածնող գործընթաց, որի ժամանակ իրականանում է անձի հոգեկան աշխատանքը՝ նախնական բովանդակության փոխակերպումը տրանսֆորմացված բովանդակության։ Մարդը փոխակերպման ժամանակ ոչ միայն վերադառնում է իր հիմնախնդիրների սկզբնաղբյուրներին, այլ նաև դիմում է իր ներքին ուժերի և էներգիայի ակունքներին, որպեսզի, հենվելով նրանց վրա, սկսի նոր բարձրացումը։ Իջ ելով իր անձի խորքերը՝ մարդ գտնում է այնտեղ ամուր հիմքեր՝ նորացման և վերադարձի համար։ Գտնելով անձնական փորձի մեջ կենդանի շրջաններ՝ մարդը նորովի կառուցում է իրեն տրանսֆորմացիայի գործընթացում։ Փոխակերպման հոգեկան աշխատանքի գործընթացում հոգեկան բովանդակությունը ենթարկվում է փոխակերպումների, որի արդյունքը նորաստեղծ բովանդակությունն է՝ տրանսֆորմերը։ Մարդը և՛ գիտակցորեն, և՛ ենթագիտակցորեն փոխակերպում է իր «Ես»–ը, անձնային փորձը, դրանով իսկ ձգտելով հասնել հոգեկան և ֆիզիոլոգիական ուժերի, իր «Ես » կոնցեպցիայի ամբողջականությանն ու միասնությանը։ Ոչ միայն արտակարգ պայմանները, այլ նաև մեր ամենօրյա կյանքն իր մեջ ունի բազմաթիվ կոնֆլիկտային և մարդու հոգեկանը խաթարող իրավիճակներ, որոնց պատճառով տեղի են ունենում անձի, նրան հուզող ապրումների փոխակերպում ։
Բեռլինի պետական գրադարան
Բեռլինի պետական գրադարան (Staatsbibliothek zu Berlin; colloquially Stabi), աշխարհի խորոշագույն գրադարաններից մեկը և գերմանական իրականության մեջ ամենակարևոր ակադեմիական-գիտահետազոտական գրադարաններից մեկը ։ Ներառված է Պրուսիայի մշակութային ժառանգության ցանկում։
Հարուստ է տարատեսակ գրքերով` տարբեր դարաշրջաններին պատկանող, տարբեր լեզուներով ու թեմաներով։ Այստեղ են պահվում համաշխարհային մշակույթի այնպիսի արժեքավոր նմուշներ, ինչպիսիք են Մոցարտի ձեռագրերի հսկայական հավաքածուն, Բախի ինքնագրերի ութսուն տոկոսը, Բեթհովենի № 5 սիմֆոնիան ու № 9 սիմֆոնիան, որը ներառված է ՅՈՒՆԵՍԿՕ-ի համաշխարհային ժառանգության ցանկում, Բոկաչչոյի «Դեկամերոն» և այլն ։
Գրադարանում պահվում է նշանավոր մարդկանց ընդհանուր առմամբ 320 000 ինքնագիր։ Պետական գրադարանի հարստությունը համալրում են 200 000 եզակի տպագրություններ, 1400 հեղինակային ձեռագրեր, 66 000 երաժշտական ձեռագրեր և այլն։
Պատմություն
Հիմնադրվել է 1661 թվականին դուքս Ֆրիդրիխ Վիլհելմի կողմից։ 1701 թվականին շինությունը վերանվանվում է «Թագավորական գրադարան Բեռլինում», իսկ Առաջին համաշխարհային պատերազմի արդյունքում Գերմանիայում միապետության տապալումից հետո վերանվանվում է «Պրուսիայի պետական գրադարան»։ Երկրորդ համաշխարհային պատերազմի տարիներին գրադարանի բազմաքանակ նյութերի մեծ մասը տեղափոխվեց տարբեր վանքեր ու դղյակներ : 1992 թվականին Գերմանիայի միավորման արդյունքում երկու վայրում պահվող գրքերը կրկին միավորվեցին «Բեռլինի ազգային գրադարան. Պրուսիական մշակույթի ժառանգություն» անվան տակ ։
Մինչև 1780 թվականը գրադարանը գտնվում էր Բեռլինի քաղաքային հրապարակում։ Այդ տարիներին գրադարանն ուներ մոտ 150 000 գիրք ։
Իր կոր կառուցվածքի պատճառով Բեռլինի բնակիչները «Հին գրադարանին» տվեցին Կոմոդ (Chest of drawers) անունը։ Բարոկկո ոճով այս շինությունը կառուցվել է 1775 - 1780 թվականներին, ճարտարապետներ Էրլախի և Ունգերի կողմից։ «Հին գրադարանի» շնորհիվ գրականությունը, որ առաջ պատկանում էր բացառապես պալատականներին ու նախարարաներին, հասանելի դարձավ նաև բուրժուազիայի համար։
Գրադարանում են պահպանվել Լուսավորության դարաշրջանի այնպիսի ներկայացուցիչների գործեր, ինչպիսիք են Ռուսսոն և Վոլտերը։ Իր ճարտարապետական տեսքով գրադարանը հիշեցնում է վիեննական Հոֆբուրգին (ավստրիական պալատ, ներկայումս` Ավստրիայի նախագահի պաշտոնական նստավայրը), քանի որ Ֆրիդրիխ Մեծը Ունգերին հրամայել էր կառուցել հենց վիեննական նախագծի կրկնօրինակը, որն արդեն 50 տարվա պատմություն ուներ։ Բայց քանի որ Հոֆբուրգը ձևափոխման ենթարկվելուց հետո գործածության հանձնվեց միայն 1889 - 1893 թվականներին, բեռլինյան կրկնօրինակը 100 տարի ավելի մեծ էր իր վիեննական բնօրինակից։
Մասնաճյուղեր
1914 թվականից ի վեր Բեռլինի պետական գրադարանը երկու մասնաճյուղ ունի. առաջինը Ունտեր Դեն Լինդեն փողոցում գտնվող շինությունն է, որը հիմնադրվել է որպես պատմական հետազոտությունների կենտրոն։ 1944 թվականին գրադարանը մեծ վնասներ է կրում, սակայն 2000 թվականից ի վեր վերականգնողական աշխատանքներ են տարվում` կառուցողական նոր մտքերի իրականացմանը զուգահեռ ։
Մյուս մասնաճյուղը` ժամանակակից գրադարանը, գտնվում է Պոստդամեր փողոցում ։
Ծանոթագրություններ
Կատեգորիա:Գերմանիայի գրադարաններ
Լև Փիրուզյան
Լև Արամի Փիրուզյան, հայ խորհրդային կենսաֆիզիկոս։ ԽՍՀՄ ԳԱ թղթակից անդամ (1974)։ ԽՄԿԿ անդամ (1963)։ ԽՍՀՄ-ում տեսական ու փորձարարական ֆիզիոլոգիայի և բժշկական կենսաֆիզիկայի հիմնադիրներից։ ՀՀ ԳԱԱ արտասահմանյան անդամ ։
Արամ Փիրուզյանի որդին։ Անաստաս Փիրուզյանի հայրը։ Էլեոնորա Փիրուզյանի ամուսինը։
Կենսագրություն
1961 թվականին ավարտել է Երևանի բժշկական ինստիտուտը։ 1964 թվականից աշխատել է ԽՍՀՄ ԳԱ քիմիական ֆիզիկայի ինստիտուտում, 1965 թվականից՝ լաբորատորիայի, 1970 թվականից՝ բժշկական կենսաֆիզիկայի բաժնի վարիչ, միաժամանակ (1972-1984)՝ քիմիական միացությունների կենսաբանական փորձարկումների գիտահետազոտական ինստիտուտի տնօրեն, 1980 թվականից՝ Մոսկվայի ֆիզիկատեխնիկական ինստիտուտի կենսաֆիզիկայի ամբիոնի վարիչ։ Փիրուզյանի գիտական աշխատանքները հիմնականում վերաբերում են օրգանիզմում ախտաբանական պրոցեսների առաջացման, դրանց զարգացման և վերացման հարցերի, կենսաբանական օբյեկտների վրա արտաքին ֆիզիկական և քիմիական գործոնների (մագնիսական և էլեկտրական դաշտ, ֆիզիոլոգիապես ակտիվ միացություններ, լազերային ճառագայթներ և այլն) ազդեցության մոլեկուլային և բջջային մեխանիզմների ուսումնասիրությանը։ Փափազյանի և աշխատակիցների հետազոտությունների շնորհիվ ձևավորվել է գիտական նոր ուղղություն՝ ժամանակակից բժշկական կենսաֆիզիկան ։ Փիրուզյանը եղել է ամերիկյան աստղագնացության (1971) և կենսաաստղագնացության միջազգային (1980) ակադեմիաների իսկական անդամ է։
Ծանոթագրություններ
Կատեգորիա:Հայ կենսաֆիզիկոսներ Կատեգորիա:Երևանի պետական բժշկական համալսարանի շրջանավարտներ Կատեգորիա:ԽՄԿԿ անդամներ Կատեգորիա:Տրոեկուրովյան գերեզմանատանը թաղվածներ Կատեգորիա:ԽՍՀՄ ԳԱ թղթակից անդամներ Կատեգորիա:ՀՀ ԳԱԱ արտասահմանյան անդամներ Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ Կատեգորիա:Բժշկական գիտությունների դոկտորներ Կատեգորիա:Հայ գիտնականներ Կատեգորիա:Ռուսաստանի ԳԱ իսկական անդամներ
Քրիստինա Մետախա
Քրիստինա Մետախա (Χριστίνα Μεταξά, Christina Metaxa), ծն. 1992, Լիմասոլ, Կիպրոս), հույն կիպրացի երգչուհի, ով "Firefly" երգով Կիպրոսը ներկայացրել է Եվրատեսիլ 2009 երգի մրցույթում, երգը գրել է իր եղբայր Նիկոլաս Մետախասը։ Նա ելույթ է ունեցել երկրորդ կիսաեզրափակչում և չի անցել եզրափակիչ փուլ։ Եվրատեսիլ 2010 երգի մրցույթի Կիպրոսյան միավորները հենց նա է հրապարակել։ Այժմ սովորում է ԱՄՆ-ի Ռոդ Այլենդ նահանգի համալսարանում։
Ծանոթագրություններ
Կատեգորիա:1992 ծնունդներ Կատեգորիա:Լիմասոլ քաղաքում ծնվածներ Կատեգորիա:Կիպրացի երգչուհիներ Կատեգորիա:Եվրատեսիլ 2009 երգի մրցույթի մասնակիցներ Կատեգորիա:Կիպրոսի մասնակիցները Եվրատեսիլ երգի մրցույթում Կատեգորիա:21-րդ դարի երգչուհիներ Կատեգորիա:Բրաունի համալսարանի շրջանավարտներ
Կաիետեուր ջրվեժ
Կաիետեուր ջրվեժ, ծավալով աշխարհի ամենամեծ ջրվեժը, որն ունի միայն մեկ անկում։ Տեղակայված է Կաիետեուր ազգային պարկում գտնվող Պոտարո գետի ափին՝ Գայանայի Պոտարո-Սիպարունի շրջանին պատկանող Ամազոնի անտառի մի հատվածում։ Այն 226 մետր (741 ոտնաչափ) բարձրություն ունի։ Ջրվեժը հոսում է մի շարք կտրուկ հոսք ունեցող կասկադների վրայով։ Եթե այս կասկադներն էլ ներառվեն չափումների մեջ, ապա ջրվեժի ամբողջ բարձրությունը կհասնի 251 մետրի (822 ոտնաչափ)։ Չնայած ջրվեժների մեծ մասն ունի ավելի մեծ բարձրություն, այնուամենայնիվ, քչերն ունեն բարձրության և ջրի ծավալի այնպիսի համադրություն, ինչպիսին Կաիետեուրն է։ Այն աշխարհի ամենահզոր ջրվեժներից է՝ 663 խորանարդ մետր վայրկյանում հոսքի միջին արագությամբ (23,400 խորանարդ վայրկյան) ։
Կաիետեուր ջրվեժը մոտ չորս անգամ բարձր է Կանադայի և ԱՄՆ-ի սահմանին տեղակայված Նիագարայի ջրվեժից, և մոտ երկու անգամ բարձր է Աֆրիկայի Զամբիայի և Զիմբաբվեի սահմանին տեղակայված Վիկտորիա ջրվեժից։ Դա մի անկում ունեցող ջրվեժ է ։
Ջրվեժից վերև Պոտարո սարահարթը ձգվում է մինչև Պակարայմա լեռների մոտ գտնվող հեռավոր նեղուցը։ Պոտարո գետը թափվում է Էսսեքուիբո գետը, որը Հարավային Ամերիկայի ամենաերկար և ամենալայն գետերից մեկն է և Գայանայի ամենաերկար գետը։
Բացահայտում և պատմություն
1870 թվականին ջրվեժները նորից հայտնաբերվեցին եվրոպական մի կուսակցության կողմից, որը գլխավորում էր բրիտանացի երկրաբան Չարլզ Բարինգթոն Բրաունը։ Նա նշանակվել էր որպես Բրիտանական Գվիանայի գաղութի կառավարական գծագրող։ Բրաունը և նրա գործընկեր Ջեյմս Սոկինսը Ջորջթաուն էին ժամանել 1867 թվականին, և մինչ նրանք միասին կատարում էին իրենց քարտեզագրումը և երկրաբանական հաշվետվությունների պատրաստումը, առանձին արշավախմբերում որոշ աշխատանքներ են կատարվել։ Սոկինսը ընդմիջման էր, երբ Բրաունը հայտնագործեց Կաիետեուրը։ Այս շրջանում Բրաունը չհասցրեց ավելի մոտիկից ուսումնասիրել Կաիետեուր ջրվեժը, ուստի մեկ տարի անց վերադարձավ՝ համապարփակ չափումներ կատարելու համար։
Բրաունի «Կիրճը և ճամբարային կյանքը Բրիտանական Գվիանայում» գիրքը լույս է տեսել 1876 թվականին։ Երկու տարի անց՝ 1878 թվականին, նա Ամազոնում և նրա վտակներում գտնվելու ժամանակ հրատարակեց «Տասնհինգ հազար մղոն» գիրքը։
Համաձայն «Patamona» հնդկական լեգենդի՝ Կաիետեուր ջրվեժն իր անվանումը ստացել է Կայիից (պետ) կամ Տոշաոյից, որը գործում էր իր ժողովրդին փրկելու համար։
Մեկ այլ լեգենդ կա, որը, սակայն, ամերիկացիները Բրաունին պատմել են ջրվեժի հայտնաբերման գիշերը։ Ըստ այդ լեգենդի՝ ջրվեժը Կաիետեուր անվանակոչել են մի ծերունու անունով, որին ոչ ոք չէր սիրում։ Նրան հարազատները նստեցրել էին նավը և աշնանը գցել ջրվեժից։ Այսպիսով, ջրվեժը կոչվել է «Կաիետեուր», ինչը նշանակում է «ծերուկի անկում»։
Տուրիզմ
Գայանայում զբոսաշրջիկներին գրավող հիմնական վայրը Կաիետեուր ջրվեժն է։ Դա գտնվում է Գայանայի անտառի կենտրոնում՝ Կաիետեուր ազգային պարկում։
Այգին սպասարկում է Կաիետեուրի միջազգային օդանավակայանը, որտեղից քայլելով կարելի է հասնել ջրվեժ մոտ 15 րոպեում։ Այս օդանավակայանից հաճախակի թռիչքներ են իրականացվում դեպի Ջորջթաունի Օգլ օդանավակայան և Չեդի Ջագան միջազգային օդանավակայան։
Հայտնի մշակույթում
Կաիետեուրը ներկայացված է.
Արտաքին հղումներ
Կատեգորիա:Ջրային մարմիններ Կատեգորիա:Հարավային Ամերիկա Կատեգորիա:Ջրվեժներ Կատեգորիա:Ջրվեժներ այբբենական կարգով
Արբան (Էն)
Արբան (Arbent), կոմունա ֆրանսիական Էն գավառում, Նանտյուա շրջանում, Հյուսիսային Օյոննա գավառում ։
Աշխարհագրական դիրք
Արբանը գտնվում է ծովի մակերևույթից 565 մ բարձրության վրա, Օյոննա քաղաքից 5 կմ հյուսիս-արևելքում, Յուրայի լեռներում, ձգվում է Ruisseau de Merdanson գետի երկայքնով ։
Տնտեսություն
Բնակչությունը առավելապես զբաղված է գյուղատնտեսությամբ։ Օյոննա քաղաքին մոտ լինելու շնորհիվ գոյություն ունի մոտ 80 ձեռնարկություն, որոնցից ամենամեծը զբաղվում է պլաստմասսայի արդյունաբերությամբ։
Կոմունան ունի լավ տրանսպորտային կառուցվածք։ Այն գտնվում է Մոնրեալ լա Կլյուզ-Սենտ Կլոդ մայրուղու մոտակայքում։ Մոտակայքում է գտնվում նաև Օյոննա օդանավակայանը ։
Բնակչություն
Կոմունայի բնակչությունը 2010 թվականի մարդահամարով կազմել է 3476 մարդ։
Բնակչության թվակքանակը ըստ INSEE-ի
Ծանոթագրություններ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Ծովազարդի պատմության և մշակույթի անշարժ հուշարձանների ցանկ (Գեղարքունիքի մարզ)
Այս հոդվածը ներկայացնում է Գեղարքունիքի մարզի Ծովազարդ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 11 հուշարձան (4 միավոր)։
Ծանոթագրություններ
Կատեգորիա:Գեղարքունիքի մարզի հուշարձանների ցանկեր
Ստարոնիկոլսկոե (գյուղ, Խոխոլսկի շրջան)
Բնակչությունը 1989 թվականին գրանցված տվյալներով կազմում էր 1912 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վորոնեժի մարզի Խոխոլսկի շրջանի բնակավայրեր
Օլենովկա (գյուղ, Ժովտնևի շրջան)
Օլենովկա (Оленівка), գյուղ Ուկրաինայի Նիկոլաևի մարզի Վիտովսկի շրջանում։ Հիմնադրվել է 1845 թվականին։
2001 թվականի տվյալներով Օլենովկա գյուղում բնակվում էր 200 մարդ։ Բնակավայրը զբաղեցնում է 0,023 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Վիտովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1845 թվականին հիմնադրված բնակավայրեր
Ախալուբանի (Մծխեթի շրջան)
Ախալուբանի (ახალუბანი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում ։
Դիրք
Գտնվում է ծովի մակարդակից 560 մետր բարձրության վրա։ Շրջկենտրոն Մցխեթից հեռու է 11 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 435 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մցխեթի շրջան
Դեր-Զենդիկ
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Սեյսմիկ ալիքներ
Սեյսմիկ ալիքները երկրի կամ առաձգական այլ մարմիններով տարածվող էներգիայի ալիքներն են, որոնք առաջանում են երկրաշարժերի, պայթեցումների և մեխանիկական հարվածների հետևանքով։ Ուժեղ երկրաշարժերի օջախների մոտ, վայրկյանի տասներորդ մասի տատանման պարբերության դեպքում սեյսմիկ ալիքները ձեռք են բերում կործանիչ ուժ։ Ըստ տատանման բնույթի սեյսմիկ ալիքները լինում են երկայնակի և լայնակի, որոնք միասին կոչվում են ծավալուն։
Երկայնակի ալիքները բնութագրվում են միջավայրի մասնակի շեղումով սեյսմիկ ալիքի ուղղությամբ, իսկ լայնակին՝ մասնակի շեղումով սեյսմիկ ալիքին ուղղահայաց ուղղությամբ։ Նրանց ամպլիտուդի նվազումը համասեռ և իզոտոպ միջավայրերում հակադարձ համեմատական է հեռավորությանը։ Երկայնակի ալիքների արագությունը մեծ է լայնակի ալիքների արագությունից և հասնում է մինչև 8 կմ/վ-ի։ Միջավայրի բաժանման սահմանի առկայության դեպքում Երկրի մակերևույթին մոտ առաջանում են տարբեր տեսակի մակերևութային ալիքներ, որոնց ամպլիտուդի նվազումը հակադարձ համեմատական է հեռավորության քառակուսու արմատին։ Այդ պատճառով, հեռակա երկրաշարժերից առաջացած ալիքների մեջ ամպլիտուդի մեծությամբ իշխողը մակերևութային ալիքներն են։ Ըստ խորության Երկրի հատկությունների փոփոխման պատճառով փոխվում է նաև ծավալային ալիքների տարածման արագությունը, որը հնարավորություն է տալիս Երկրի ներսում հայտնաբերել մի շարք պատյաններ և ուսումնասիրել դրանց կառուցվածքը։
Երկայնական և լայնական ալիքները բնութագրվում են համապատասխանաբար p և s տառերով։ Լայնական ալիքները՝S-ը, չի տարածվում հեղուկ միջավայրում իր շարժման ձևի պատճառով։ P ի S և արագությունների հարաբերությունը 1.73 է։ Երկրաշարժերի ժամանակ հիմնական ավերիչ է հանդիսանում s ալիքը։
Կատեգորիա:Սեյսմոլոգիա
Սոգդիանա ՖԱ
Սոգդիանա ՖԱ (ուզբ.՝«Сўғдиёна футбол клуби»), ուզբեկական ֆուտբոլային ակումբ, Ջիզակ քաղաքում։
Պատմություն
Ակումբը հիմնադրվել է 1970 թվականին։ Թիմը իր դեբյուտը նշել է ԽՍՀՄ-ի առաջնությունում։ 1992-2002, 2004-2006, 2008-2009 թվականների ընթացաքում թիմը հանդես է եկել Ուզբեկստանի բարձրագույն լիգայում։
Արտաքին հղումներ
Կատեգորիա:Ուզբեկական ֆուտբոլային ակումբներ
Ժանտախտի սյուն
Ժանտախտի սյուն, Կենտրոնական Եվրոպայում տարածված հուշարձանի տեսակ։ Այն սովորաբար բարոկկո ոճով կառուցված սյուն է` վրան կույս Մարիամի արձան։ Սյունը կանգնեցնում են քաղաքային հրապարակի կենտրոնում։
Քանի որ նման սյուները, որպես կանոն, կանգնեցվում էին համաճարակներից ազատվելու կամ պատերազմներում հաղթելու առթիվ` ի նշան երախտագիտության, ապա Աստվածածնի կերպարը հաճախ շրջապատված էր լինում այլ սրբերի պատկերներով` սուրբ Վարվառա, սուրբ Սեբաստիան, Կառլո Բարոմեո։
Ժանտախտի` բարոկկո ոճով սյուների նախատիպը Կենտրոնական Եվրոպայում Աստվածածնի քանդակն է Կոստանդինի բազիլիկում, որ կառուցվել է 1614 թվականին Հռոմի Սանտա Մարիա Մաջորե բազիլիկի առաջ։ Նման հուշարձանները Արևմտյան Եվրոպային հայտնի էին վաղ միջնադարից, օրինակ` Կլերմոն Ֆերանի համանման հուշասյունը հիմնվել էր դեռևս 10-րդ դարում։
Արտաքին հղումներ
Կատեգորիա:Սյուներ Կատեգորիա:Բարոկկո Կատեգորիա:Ժանտախտ
Ստարոշախովո
Ստարոշախովո (Старошахово, Иҫке Шах), գյուղ Ռուսաստանի Բաշկորտոստան հանրապետության Երմեկեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 429 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Երմեկեևսկի շրջանի բնակավայրեր
Ցելիննոե (գյուղ, Ցելիննի շրջան)
Ցելիննոե (Целинное), գյուղ Ռուսաստանի Ալթայի երկրամասի Ցելիննի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1778 թվականին հիմնադրված բնակավայրեր Կատեգորիա:Ռուսաստանի Ալթայի երկրամասի Ցելիննի շրջանի բնակավայրեր
Ջաղացի դարի կիկլոպյան ամրոց
Ջաղաց դարի կիկլոպյան ամրոց, գտնվում է Գավառագետի հովտի ձախ՝ Հյուսիսային բարձունքի վրա, որը Կամո քաղաքի կենտրոնում բարձրացող սարահարթի արևելյան վերջավորություննէ կազմում։ Այստեղ պահպանվել են մի կիկլոպյան ամրոցի պարիսպների հետքեր, որոնք նայում են ձորի մյուս կողմում գտնվոց ժամի դարի ամրոցին։
Կառուցվածք
Այս ամրոցը իր կառուցվածքով միանգամայն նման է վերը նկարագրվածին, այն տարբերությամբ, որ այս վերջինը բացի հիմնաան ու գլխավոր պարիսպներից, որտեղ հավանորեն միջնաբերդն է եղել, ունի նաև արտաքին պարիսպ, որը սկսվում է սարահարթի հարավային զառիթափի եզրին, իր մեջ առնելով մոտ վեց հեկտար տարածություն, որից մեկ հեկտարրը զբաղեցրել է միջնաբերդը։ Միջնաբերդը գրավում է ամրոցի առավել գերիշխող ու ավելի լավ պաշտպանված մասը։ Այստեղ պարիսպներըմ ինչպես նաև նախորդ ամրոցում, խիստ քայքայված են, հազիվ պահպանվել են 2-3 ուղղահայաց շարի քարերը։
Ամրոց են մտնում երկու ճանապարհ, մեկը՝ գլխավոր, նրա հյուսիսային կողմից, որտեղից հավանորեն շարժվել է նաև անվավոր գումակը, մյուսը, որն ավելի նեղ է, հետիոտնի համար, նման է գաղտնուղու, և ճյուղավորվելով, արևելյան ժայռապատ լանջով իջնում է դեպի Գավառագետը։ Այդ ծածկված կածաններով ամրոցի բնակիչները ըստ երևույթոին, իջել են դեպի գետը ջուր վերցնեու։ Կածանների արտաքին եզրերով անցել է ժայռապարիսպը, ինչպես այդ տեսանք Ժամի դարի ամրոցում։
Այստեղ նույնպես պահպանվել են կացարաններով պատերի հետքեր։Հողի երեսին կան խեցեղենի մանր բեկորներ, որոնց միջոցով անհնար է որևէ բան որոշել ամրոցի ժամանակագրության մասին։ Միայն պարիսպների ու աշտարակների կառուցողական տեխնիկան թելադրում է ենթադրել, որ այս կառուցվածքները վերաբերում են մ.թ.ա. երկրորդ հազարամյակի վերջին շրջանին կամ առաջին հազարամյակի սկզբին։
Գրականություն
Գ.Հ. Միքաելյան, «Սևանի ավազանի կիկլոպյան ամրոցներ», էջ 27, Երևան, 1968
Կատեգորիա:Կիկլոպյան ամրոցներ Կատեգորիա:Նախնադարյան Հայաստան
Մտքերս լուռ են
«Մտքերս լուռ են» («My Thoughts Are Silent», «Мої думки тихі»), 2019 թվականին ուկրաինացի ռեժիսոր Անտոնիո Լուկիչի նկարահանած ուկրաինական քնարական կատակերգություն։ Ժապավենը դարձել է Լուկիչի դեբյուտային գեղարվեստական ֆիլմը։ Առաջին անգամ ցուցադրվել է 2019 թվականի հուլիսի 4-ին Կարլովի Վարիի 54-րդ միջազգային կինոփառատոնի EastofWest՝ «Արևելք արևմուտք» բաժնում, որտեղ «Մտքերս լուռ են» ֆիլմն արժանացել է ժյուրիի հատուկ մրցանակի ։ Ֆիլմը թողարկվել է ուկրաինական կինովարձույթում 2020 թվականի հունվարի 16-ին։
Սյուժե
Կատակերգության և դրամայի ժանրերով նկարահանված ֆիլմը բարձրացնում է հայրերի և երեխաների հավերժական խնդիրը։ Մայրը թույլ չի տալիս գլխավոր հերոս Վադիմին աշխատել Կանադայում։ Տղան, աշխատելով որպես հնչյունային ռեժիսոր և երաժիշտ, բախվում է բազմաթիվ խնդիրների և բազում ձախողումներ է ունենում իր աշխատանքում։ Նույն ճգնաժամը նրան սպասում է անձնական կյանքում։ Ի վերջո կանադական ընկերությունն առաջարկում է նրան ձայնագրել Անդրկարպատիայի ուկրաինական կենդանիների ձայները։ Տղան այդ պատվերը կատարում է մեծ խանդավառությամբ և ստեղծագործական եռանդով։ Բայց նրա հետ գնացած մայրն անընդհատ խանգարում ու շեղում է նրան։ Եթե Վադիմին հաջողվի ձայնագրել հազվագյուտ ռախովյան վայրի բադի ձայնը, նա կարող է հեռանալ «ոչ հարմար Ուկրաինայից» ու մեկնել «գրավիչ Կանադա»։ Բայց ամեն ինչ այդքան էլ հեշտ չէ ։
Նախահաշիվ
2017 թվականի հունիսին կինոնախագիծը դարձել է Պետական կինոգործակալության տասներորդ մրցութային ընտրության հաղթողներից մեկը ։
Ֆիլմը ստացել է պետական ֆինանսական աջակցություն 8,9 միլիոն գրիվնայի չափով՝ 9,2 միլիոն գրիվնա ընդհանուր նախահաշվից ։
Նկարահանումներ
Նկարահանումները սկսվել են 2018 թվականի մարտին։ Դրանք տեղի են ունեցել Կիևում, Կարպատներում և Անդրկարպատներում ։
Փառատոնային ցուցադրություն
Ֆիլմն առաջին անգամ ցուցադրվել է 2019 թվականի հուլիսի 4-ին, Կարլովի Վարիի 54-րդ միջազգային կինոփառատոնի EastofWest («Արևելք արևմուտք») բաժնում։ Այդտեղ «Մտքերս լուռ են» ֆիլմն արժանացել է ժյուրիի հատուկ մրցանակի ։
Ուկրաինայում ֆիլմի կինոփառատոնային պրեմիերան տեղի է ունեցել Օդեսայի միջազգային կինոփառատոնի ժամանակ, որտեղ Անտոնիո Լուկիչի ֆիլմը ստացել է հանդիսատեսի համակրանք մրցանակ, FIPRESCI մրցանակ լավագույն ուկրաինական ֆիլմի համար, լավագույն դերասանական աշխատանքի համար մրցանակ (Իրմա Վիտովսկայա-Վանցա) և Ժյուրիի հատուկ մրցանակ (Անդրի Լիդագովսկի) ։
Կինովարձույթային ցուցադրություն
Սկզբում, ֆիլմը պետք է թողարկվեր ուկրաինական ֆիլմերի կինովարձույթում 2020 թվականի հունվարի 2-ին ։ Այնուհետև Ուկրաինայում ֆիլմի վարձույթը հետաձգվել է 2020 թվականի հունվարի 16-ին ։ Դիստրիբյուտորը ժապավենը վերաթողարկել է 2020 թվականի մարտի 5-ին Ուկրաինայում՝ Կանանց միջազգային օրվա կապակցությամբ ։
Տնային տեսահոլովակի թողարկում
2020 թվականի մարտին Ուկրաինայում ֆիլմի բոլոր իրավունքների սեփականատեր ArthouseTraffic-ը հայտարարել է, որ 2020 թվականի մարտի 25-ից ժապավենը հասանելի է դարձել Ուկրաինայում oll.tv/uk VOD-հարթակում  ։
2020 թվականի ապրիլին ֆիլմը հասանելի է դարձել նաև ուկրաինական բնօրինակ աուդիո կապուղով և ռուսերեն ենթագրերով Հյուսիսային Ամերիկայի, Եվրոպայի, Աֆրիկայի և Ասիայի շատ երկրներում Takflix VOD հարթակում ։
Box Office
Ֆիլմը ցուցադրվել է ուկրաինական վարձույթում 91 էկրանով։ Առաջին շաբաթվա ընթացքում (2020 թվականի հունվարի 16-ից մինչև հունվարի 22-ը) կատակերգությունը դիտել է 29,0 հազար հեռուստադիտող, իսկ հասույթը կազմել է գրեթե 2,8 միլիոն գրիվնա։ Երկրորդ շաբաթվա ընթացքում վարձույթը կրճատվել է մինչև 74 էկրան, իսկ 2-րդ շաբաթվա վերջում կինոթատրոնում դիտումների ընդհանուր թիվը կազմել է 52,3 հազար դիտող, իսկ ընդհանուր համախառն հասույթը կազմել է 5,0 միլիոն գրիվնա ,։
Ընդհանուր առմամբ, ժապավենը մնացել է ուկրաինական վարձույթում հինգ շաբաթ և հավաքել է 9,4 միլիոն գրիվնա ։
Կինոքննադատների գրախոսականներ
Ֆիլմը հակասական արձագանքների է արժանացել ուկրաինացի կինոքննադատների կողմից  ։ Եվգենի Մորին (SuspilneTV-ից) հավանություն է տվել ֆիլմին և ֆիլմը բնութագրել որպես պատմություն, «որը կարող է պատահել ցանկացածի հետ, այնպես որ բոլորը դրանում ծանոթ բան կգտնեն»։ Մորին  բարձր էր գնահատել նաև  «Մտքերս լուռ են» ֆիլմը,  որպես ուկրաինական կատակերգության հազվագյուտ օրինակ, որտեղ առկա է միասնական  թափանցիկ սյուժե։ Յուրի Պովորոզնյուկը (Vertigo հրատարակություն) նույնպես բարձր է գնահատել ֆիլմի ամբողջական սյուժեն և նշել, որ ֆիլմը ստեղծում է կոմպլեքս պատկեր և չի տառապում տեսողական տարրերի չափազանց ծանրաբեռնվածությունից։ Ալինա Օլխովիչը (tochka.net հրատարակություն) բարձր է գնահատել ֆիլմի հումորը, որը հաջողությամբ համատեղել է կատակերգությունն ու ողբերգությունը։ Ալեքսանդրա Չեռնովան (Hromadske հեռուստաալիքից) բարձր է գնահատել ֆիլմի դերասանների կողմից ուկրաինական լեզվի անդրկարպատյան առոգանության հաջող ինտեգրումը և ուշադրություն հրավիրել այն փաստի վրա, որ ֆիլմի հերոսները մաքուր ուկրաիներեն չեն խոսում, բայց օգտագործում են «սուրժիկ» խոսակցական լեզուն, ինչպես սովորական մարդիկ, այլ ոչ թե դերասանական ֆակուլտետի ինչ-որ ռոբոտներ»։
Միաժամանակ, Պովոռոզնյուկը թերություն է համարում որոշ տեսարանների կատակերգականության բացակայությունը, որը երբեմն չափազանց շատ է ցանկանում ուշադրություն հրավիրել իր վրա՝ առանձնանալով ընդհանուր պատումից ։
Արտաքին հղումներ
Կատեգորիա:2019 ֆիլմեր Կատեգորիա:Ուկրաիներեն ֆիլմեր
Կամպոդոլչինո
Կամպոդոլչինո (Campodolcino), կոմունա Իտալիայում։ Գտնվում է Լոմբարդիա մարզի Սոնդրիո գավառում ։ Բնակչությունը կազմում է 1058 մարդ, խտությունը կազմում է 22 մարդ/կմ²։ Տարածքը գրավում է 48 կմ²։ Էլեկտրոնային փոստ՝ 23021, հեռախոսային կոդ՝ 0343։
Փաստաթղթերում հիշատակվում է 1186 թվականից, թեև նրա եկեղեցիներից մեկը ուշ հռոմեական ժամանակներից է։
Կոմունայի հովանավորներն են Սուրբ Հովհաննես Մկրտիչը, տոնակատարությունը հունիսի 24-ին է, և Սուրբ Պրիմը։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի քաղաքներ Կատեգորիա:Լոմբարդիայի քաղաքներ Կատեգորիա:Իտալիայի բնակավայրեր
Օպերայի ուրվականը (ֆիլմ, 1943)
Օպերայի ուրվականը, 1943 թվականին Արթուր Լուբինի նկարահանած սարսափ ֆիլմ, որը ստեղծվել է 1910 թվականին տպագրված Գաստոն Լեռուի «Օպերայի ուրվականը» գրքի ու դրա՝ 1925 թվականի համանուն էկրանավորման հիման վրա։ Գլխավոր դերակատարը Լոն Չեյնին է, թողարկվել է Universal Pictures կինոընկերության կողմից, որտեղ նկարահանվել են նաև Նելսոն Էդդին, Սյուզանա Ֆոստերը և Կլոդ Ռեյնսը։ Երաժշտության հեղինակը կոմպոզիտոր Էդուարդ Ուարդն է։
Նախկին նկարահանման համար ստեղծված Գրանդ օպերայի մանրակերտը օգտագործվել է այս ֆիլմում, որից բացի ֆիլմն այլևս ոչ մի ընդհանուր բան չունի նախկին տարբերակի հետ։ Սյուժեն ամբողջովին վերանայվել է, փորձ չի արվել նկարահանել դիմակահանդեսի դրվագը, թեև ջահի ընկնելու հանրահայտ դրվագը վերաբեմադրվել է։ Universal-ի նկարահանած միակ սարսափ ֆիլմն է, որ արժանացել է Օսկարի «Լավագույն բեմանկարչական աշխատանք» և «Լավագույն օպերատորական աշխատանք» անվանակարգերում։
Սյուժե
Ջութակահար Էրիկ Կլոդինին ազատում են Գրանդ օպերայում իր աշխատանքից, երբ պարզվում է, որ նա այլևս չի կարողանում օգտագործել ձախ ձեռքի մատները։ Դիրիժորը համոզված է, որ Կլոդինը կարող է գոյատևել, սակայն նա տեղյակ չէ, որ երաժիշտն իր ամբողջ գումարը անանուն կերպով նվիրաբերել է երիտասարդ սոպրանո Քրիստին Դյուբուայի, որին ինքը սիրահարված էր, վոկալի դասերը ֆինանսավորելուն։ Հուսահատորեն փորձելով գումար վաստակել՝ Կլոդինը հրատարակչատուն է ներկայացնում իր գրած դաշնամուրի կոնցերտը։
Շաբաթներով պատասխան չստանալով՝ նա անհանգստանում է և վերադառնում հրատարակիչ Մորիս Փլեյելի մոտ նորություն իմանալու։ Վերջինս նրան կոպիտ ձևով դուրս է հրավիրում, սակայն Կլոդինը լսում է, որ գրասենյակում նվագում են իր կոնցերտը և համոզվում, որ Փլեյելը փորձում է այն գողանալ։ Նա տեղյակ չէր, որ այցելության եկած Ֆերենց Լիստն էր այն նվագում։ Սարսափելի բարկացած՝ Կլոդինը խեղդում է Փլեյելին, իսկ վերջինիս օգնականը՝ Ջորջետան, քլորաթթու է լցնում Կլոդինի դեմքին ու այլանդակում այն։ Սպանության մեջ մեղադրվելով՝ Կլոդինը փախչում է դեպի օպերայի կոյուղին ու իր այլանդակված դեմքը ծածկում սև դիմակով։
Այդ ընթացքում տեսուչ Ռաուլ Դյուբերը համոզում է Քրիստինին վերջ տալ օպերային ու ամուսնանալ իր հետ, թեև հանրահայտ բարիտոն Անատոլ Գարոնը նույնպես հույսեր է փայփայում նվաճել վերջինիս սիրտը։ Քրիստինը նրանց երկուսին էլ լավ ընկեր է համարում, բայց բացահայտ չի ասում, որ սիրում է։
Amore et Gloire օպերային ներկայացման ժամանակ Կլոդինը դեղ է լցնում պրիմադոննա Մադամ Բիանկարոլլիի գինու բաժակի մեջ ու վերջինս ուշաթափվում է։ Ռեժիսորը նրան փոխարինում է Քրիստինով ու նա իր երգեցողությամբ զարմացնում է հանդիսատեսին: Բիանկարոլլին, որը կասկածում է, որ Գարոնն ու Քրիստինն են դեղել իրեն, հրամայում է Ռաուլին ձորբակալել նրանց, բայց նա հրաժարվում է ապացույցների բացակայության պատճառով։ Պրիմադոննան ասում է, որ կմոռանա այդ ամբողջ պատությունը, միայն թե թերթերում չնշվի Քրիստինի ելույթի մասին։ Հաջորդ գիշեր սակայն Կլոդինը սպանում է Բիանկարոլլիին ու իր աղախնին, ու օպերան փակվում է։
Որոշ ժամանակ անց օպերայի սեփականատերերը երկտող են ստանում Բիանկարոլլիին Քրիստինով փոխարինելու պահանջով։ Կլոդինին ձերբակալելու համար Ռաուլը պլան է մշակում․ թույլ չտալ Քրիստինին երգել ռուսական Le prince masqué du Caucase (“Կովկասի դիամկավոր արքայազնը”) օպերային ներկայացմանը, այդպիսով ստիպելով Կլոդինին բեմ բարձրանալ։ Գարոնը նաև պլանավորում է, որ ներկայացման ժամանակ Լիստը պետք է նվագի Կլոդինի կոնցերտը, սակայն վերջինս խեղդում է Ռաուլի մարդկանցից մեկին ու բարձրանում դահլիճի գմբեթվոր առաստաղը, որտեղից ցած է նետում հսկա ջահը հանդիսատեսի վրա՝ խառնաշփոթ առաջացնելով։ Մինչ հանդիսատեսն ու երաժիշտները փախչում են, Կլոդինը Քրիստինին տանում է գետնի տակ։ Նա նրան պատմում է իր սիրո մասին, և որ նա այժմ երգելու է միայն իր համար։
Ռաուլը, Անատոլն ու ոստիկանությունը սկսում են նրանց հետապնդել գետնի տակ։ Հենց որ Քրիստինն ու Կլոդինը հասնում են նրա որջը, նրանք լսում են, թե ինչպես են Լիստն ու նվագախումբը կատարում Կլոդինի կոնցերտը։ Կլոդինը նրանց նվագակցում է իր դաշնամուրի վրա։ Քրիստինն ուշադիր լսում ու հասկանում է, որ կոնցերտը գրվել է մանկությունից նրան հայտնի մի օրորոցային մեղեդու հիման վրա։ Ռաուլն ու Անատոլը լսում են Կլոդինի նվագը և գալիս երաժշտության հետևից։ Անչափ երջանիկ՝ Կլոդինն ստիպում է Քրիստինին երգել, որն էլ նա անում է, և մինչ Կլոդինը համակված է իր երաժշտությամբ, Քրիստինը հանում է նրա դիմակն ու բացում այլանդակված դեմքը։ Նույն պահին ներս են մտնում Ռաուլն ու Անատոլը։ Կլոդինը ճանկում է սուրը՝ նրանց հետ կռվելու, բայց Ռաուլն ատրճանակն ուղղում է նրա վրա, իսկ Անատոլը բռնում է վերջինիս ձեռքը, որի արդյունքում նա կրակում է առաստաղին ու այնտեղ անցք բացում։ Անատոլն ու Ռաուլը փախչում են Քրիստինի հետ, իսկ Կլոդինը ջախջախվում է առաստաղից ընկնող քարերի տակ։
Ավելի ուշ Անատոլն ու Ռաուլը պահանջում են, որ Քրիստինն ընտրի իրենցից մեկին։ Ի զարմանս նրանց նա չի ուզում ամուսնանալ նրանցից որևէ մեկի հետ, այլ նախընտրում է շարունակել իր կարիերան երգարվեստում․ նա ոգեշնչվել էր իր ապագայի հանդեպ Կլոդինի նվիրվածութունից։ Ֆիլմն ավարտվում է Անատոլի ու Ռաուլի ՝միասին ճաշելու գնալով։
Երաժշտություն
Երաժշտության հեղինակը Էդուարդ Ուարդն է։ Ֆիլմին հատուկ են մյուզիքլի տարրեր, երկար օպերային դրվագներ, որի համար այն քննադատվել է՝ համարվելով ավելի շատ երաժշտական, քան սարսափ ֆիլմ։ Օպերային դրվագների համար Ուարդն օգտագործել է Չայկովսկու No. 4 սիմֆոնիայի երաժշտությունը, ինչպես նաև ստեղծել իր սեփական երաժշտությունը՝ Lullaby of the Bells, որը ֆիլմում ներկայացվում է որպես ուրվականի դաշնամուրային կոնցերտ։
Մրցանակներ
Ֆիլմը ներկայացվել է չորս Օսկարի, որոնցից հաղթել է երկու անվանակարգերում ․
Արտաքին հղումներ
Կատեգորիա:1943 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Universal Pictures ֆիլմեր Կատեգորիա:Ֆիլմեր Փարիզի մասին Կատեգորիա:Ամերիկյան երաժշտական ֆիլմեր Կատեգորիա:Ամերիկյան սարսափ ֆիլմեր Կատեգորիա:Ամերիկյան ռիմեյք ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆիլմեր հրեշների մասին Կատեգորիա:Ամերիկյան ֆանտաստիկ ֆիլմեր Կատեգորիա:Ֆիլմեր ուրվականների մասին Կատեգորիա:Ամերիկյան մելոդրամա ֆիլմեր
ՀՀ գյուղատնտեսության նյութատեխնիկական հենք և հողային պաշարներ
Գյուղատնտեսության նյութատեխնիկական հենքը և հողային պաշարները
Մինչև խորհրդային կարգերի հաստատումը գյուղտնտեսություններում հողը մշակել են պարզունակ գործիքներով՝ ձեռքի աշխատանքով կամ կենդանի քարշող ուժով (հիմնականում՝ եզներով ու ձիերով)։ Խորհրդային իշխանության հաստատումից հետո սկսվել են գյուղատնտեսության տեխնիկական վերազինման աշխատանքներ։ Գյուղատնտեսական ձեռնարկությունների ՄՏԿ-ների պարկը համալրվել է արդիական տեխնիկայով ու գործիքներով, որոնց, ինչպես նաև պարարտանյութերի ու քիմիական այլ նյութերի և անասնաբուժական դեղամիջոցների մատակարարումն իրականացվել է կենտրոնացված կարգով։
Հողի սեփականաշնորհման ժամանակ լուծարված գյուղատնտեսական ձեռնարկությունների տեխնիկայի և գործիքների հիմնական մասը վաճառվել է մեխանիզատորներին։ Գյուղատնտեսական մեքենայական աշխատանքների մոտ 95 %-ը կատարել են գյուղտեխնիկայի սեփականատեր ֆիզիկական անձինք՝ հիմնականում մաշված ու հնացած տեխնիկայով։ 1990-ական թթ-ի վերջերից գյուղատնտեսական մեքենայական պարկը համալրվել է Ճապոնիայի, Չինաստանի, Հնդկաստանի և ԱՄՆ-ի կառավարությունների դրամաշնորհներով հատկացված 935 տրակտորով (իրենց գործիքներով) և հացահատիկահավաք 116 կոմբայնով։ 2010 թվականին հանրապետությունում կային 14777 տրակտոր, 1412 հացահատիկահավաք և 307 խոտահավաք կոմբայններ։
Պարարտանյութերի և թունաքիմիկատների մատակարարումը հիմնականում իրականացնում են մասնավոր ընկերությունները։ 2011 թվականին գյուղատնտեսական նշանակության հողերը 2100,9 հազար հա էին, այդ թվում՝ վարելահողերը՝448,5 հազար, բազմամյա տնկարկները (առանց տնամերձ տնկարկների)՝ 32,9 հազար, խոտհարքները՝ 127,1 հազար, արոտավայրերը՝ 1104,3 հազար, անտառային հողերը՝369,76 հազար, այլ հողեր՝ 388,1 հազար հա։
Կատեգորիա:Գյուղատնտեսություն Կատեգորիա:Նյութատեխնիկական հենք Կատեգորիա:Հողային պաշարներ
Պատրիկ Լին
Պատրիկ Լին (չին․՝ 林敬雄), ), Հոնկոնգի կինեմատոգրաֆիստն է և նախագծային նկարիչը, ով աշխատում է Փիքսար ստուդիայի համար։ Նա «Սուպեր ընտանիք»-ի (2004), «Վեր»-ի (2009), «Գլուխկոտրուկ»-ի (2015) և «Խաղալիքների պատմություն 4»-ի (2019) օպերատոր-բեմադրիչն է։